Башҡортостан республикаһы муниципаль районы

Дүртөйлө районының муниципаль бюджет дөйөм белем биреү учреждениеһы

Дүртөйлө ҡалаһының 3-сө гимназияһы

**ФГОС индереү шарттарында**

**башҡорт теле дәрестәрендә универсаль уҡыу эшмәкәрлеген формалаштырыу**

**Башҡарыусы:**

Дүртөйлө ҡалаһының 3-сө

гимназияның башҡорт теле һәм

әҙәбиәте уҡытыусыһы

**Ғәзизова Эльнара Зиф ҡыҙы**

**Дүртөйлө**

**2017 йыл**

Бөгөн башҡорт телен яңы быуын стандарттары нигеҙендә өйрәнеү һәр уҡытыусы өсөн ҙур мәсьәлә булып тора. Уҡытыусы үҙ һөнәренең оҫтаһы булып танылыу өсөн заман менән бергә атларға, алдынғы ҡарашлы булырға, ижади эҙләнергә, һөнәри һәләтен, белемен үҫтерергә ынтылырга тейеш. **"Аң-белем үҫешен һәм белемде бер кешегә лә биреп ҡуйып булмай. Өйрәнергә теләгәндәр быға үҙенең эшмәкәрлеге, үҙенең көсө менән ирешергә тейеш", - тигән А. Дистервег. (слайд)**

Ысынлап та, бөгөн уҡытыусы үҙенә ҡарата талапсан булмаһа, уҡыусыларын заманға ярашлы итеп уҡыта һәм тәрбиәләй алмаясаҡ.

Федераль дәүләт белем биреү стандартында уҡыусыларҙа компетентлык формалаштырыу, белем алырға, уны практикала ҡулланырға һәм толерантлыҡҡа өйрәтеү төп бурыстарҙың береһе тип ҡарала. Яңы стандарт шарттарындагы **төп тәрбиәүи бурыстар: (слайд)**

• туған телендә, рус һәм сит телдәрҙә иркен аралашҡан;

• маҡсат ҡуйып, кәрәкле мәғлүмәтте үҙе тапҡан;

• алған белемен тормошта дөрөҫ ҡулланыу һәләтенә эйә булған;

• хаталаныуҙан ҡурҡмай, ышаныслы эш иткән;

• аралашыу мәҙәниәтен үҙләштергән;

• рухи һәм әхлаҡи яҡтан дөрөҫ тәрбиә алған;

• үҙ ҡарашы һәм фекере булган шәхес тәрбиәләү.

Дөйөм белем биреү маҡсаты- универсаль уҡыу эшмәкәрлеген формалаштырыу (шәхси, регулятив, танып белеү, коммуникатив).

**Слайд**

**Универсаль уҡыу эшмәкәрлеге** – киң мәғәнәлә – белем алырға өйрәнеү тигәнде аңлата, тимәк субъекттың үҙ алдына үҫешеүен һәм үҙ-үҙен камиллаштырыуын актив һәм аңлы юл менән яңы социаль тәжрибәне үҙләштереү һәләтлеге.

**Универсаль укыу эшмәкәрлеге** – тарыраҡ мәғәнәлә - уҡыусының эшмәкәрлек ысулдарының һәм уның менән бәйле уҡыу күнекмәләренең берҙәмлеге, уның яңы белемдәрҙе, үҙ аллы үҙләштереү һәләтлеген булдырыу һәм ошо процесты ойоштора белүе.

Был эшмәкәрлек бер дәрестә генә түгел, ә һәр дәрестә системалы, даими рәүештә тормошҡа ашырылырға тейеш. Системалы эшмәкәрлекле алымды тормошҡа ашырыу өсөн түбәндәге шарттарҙы үтәү мөһим; дәрес йөкмәткеһендә ниндәйҙер ситуация, сетерекле хәл, проблема булдырыу, артабан был хәлде, проблеманы уҡыусы уҡыу процесында үҙ аллы (төркөмдә, парлашып) хәл итә, йүнәлешен билдәләй; был проблеманы, йәғни, мәсьәләне сисеү юлдарын, сараларын асыҡлай, уҡыу мәсьәләһен, проблемаһын сисеү процесында, эшмәкәрлекте бойомга ашырыуҙа төрлө билдәләр, символдар киң ҡулланып ғәмәли эштәр башҡара, һәм һуңынан үҙенең эшмәкәрлегенә (үҙаллы, уҡытыусы менән берлектә) рефлексия, эшмәкәрлек һөҙөмтәләрен барлау, эш сифатын баһалау кеүек этаптарҙы үтәй.

**Слайд**

**Универсаль уҡыу**

**эшмәкәрлеге төрҙәре**

Шәхсән универсаль уҡыу эшмәкәрлеге

Регулятив универсаль уҡыу эшмәкәрлеге

Танып-белеү универсаль уҡыу эшмәкәрлеге

Коммуникатив универсаль уҡыу эшмәкәрлеге

**Коммуникатив универсаль уҡыу эшмәкәрлеге:** телмәр эшмәкәрлегенең бөтә төрҙәре менән эш итеү, тиңдәштәрең һәм оло кешеләр менән аралашыуҙы ҡороу; телдән һәм яҙма телмәрҙе адекват ҡабул итеү; ҡуйылған проблема буйынса үҙ ҡарашыңды теүәл, дөрөҫ, логик яҡтан төҙөк һәм тасуири әйтеп биреү, аралашыу процесында яҙма һәм һөйләү телмәре нормаларын һәм башҡорт телмәр этикетын һаҡлау;

**Танып-белеү универсаль уҡыу эшмәкәрлеге**: проблеманы аныҡлау, аргументты ҡуя белеү, логик яҡтан дөрөс фекер йөрөтөү, иҫбатлай белеү, раҫлаусы йә кире ҡағыусы тезис килтереү; библиографик эҙләнеүҙе тормошҡа ашырыу, төрлө сығанаҡтарҙан кәрәкле мәғлүмәт алыу, төп һәм өҫтәлмә мәғлүмәтте билдәләү, уҡыу маҡсатын асыҡлау, аралашыу маҡсатынан сығып уҡыу төрөн һайлау; информацион - компьютер саралары ҡулланыу; мәғлүмәтте системаға килтереү һәм киренән эшкәртеү, уны терлө ысулдар менән күрһәтеү һ.б.;

**Регулятив универсаль уҡыу эшмәкәрлеге**: эшмәкәрлек маҡсатын ҡуя һәм аныҡ итеп әйтә белеү, эшмәкәрлекте эҙмә-эҙлекле планлаштыра һәм кәрәк саҡта үҙгәртә белеү; үҙ контроль, үҙ баһалау, үҙ коррекциялау һ.б. тормошҡа ашырыу.

Функциональ грамоталылыҡтың мөһим компоненты телмәр эшмәкәрлеге төрҙәренә нигеҙләнә, мәктәптә туған телде өйрәнеү аша уҡыусыларҙың фекерләү һәләтен маҡсатлы йүнәлештә үҫтереүҙе күҙ уңында тота.

**Шәхсән универсаль уҡыу эшмәкәрлеге**: ваҡиғаларҙы һәм эштәрҙе (ҡылыҡтарҙы) ҡабул ителгән этик принциптарға тап килтерә белеү, әхлаҡ нормаларын белеү, рухи киммәттәрен билдәләү, тәртиптең әхлаҡ аспектын айыра белеү; уҡыусыларҙың уратып алған мөхиттең төрле өлкәләренә ҡарата мөнәсәбәтен формалаштырыу.

 Һәр уҡытыусы эш процесында туҡтауһыҙ эҙләнергә, эштең яңы алымдарын табырға тейеш. Дәрес ваҡытында төркөмләп эшләү алымын ҡулланам. Был алым балаларҙың берҙәмлегенә, бергәләп кәңәшләшергә, фекерләшә белергә, төрлө фекер тыңлап өйрәнеүгә, дөйөм һыҙымталар яһауға килтерә. Әлеге методиканың уңай яҡтары бик күп. Дәрес барышында кластағы бар уҡыусының да белемен билдәләргә мөмкинселек тыуҙыра. Шулай итеп, уҡыусылар, бер-береһенең фекерен тыңлап, үҙ үҫешкә ирешә ала.

 Балаға белем һәм тәрбиә уйын арҡылы айырыуса кесе йәштән һәйбәт бирелә. Уйнаған ваҡытта бала күп нимә таный, күнекмәләр ала. Шуның өсөн белем һәм кешелекле тәрбиә биреү бурысын алда тотоп, тел дәрестәрендә балаларҙың уйындарын маҡсатҡа ярашлы итеп ойошторорға тырышам. Дидактик уйын һәм материалдар, диалог һәм башватҡыстар, йомаҡтар, интеллектуаль уйындар, әкиәттәр, мәҙәктәр, викториналар. Дәрестәремдә уйын төрҙәренә (уйын-дәрес, кисә-дәрес, сәйәхәт-дәрес һ.б.) иғтибар итәм. Урынлы ҡулланылған уйындар уҡыусыларҙы активлаштыра, балаларҙың иң яхшы сифаттары асылыуға ярҙам итә. Болар бөтәһе лә уҡыусыны эшкә тарта, уйната, уйлата, өҙлөкһөҙ ижат итеүгә этәрә.

**Слайд**

 Дәрестә төрлө әҙәби жанрҙарға бигрәк тә әкиәттәр уҡыуға иғтибар итәм. Икенсе, өсөнсө, бишенсе класс уҡыусыларым дәреслектә бирелгән әкиәттәрҙе яратып сәхнәләштерәләр. Әкиәт геройҙары булып уйнау, улар булып һөйләшеү уҡыусыларҙың үҙҙәренә лә бик оҡшай. Улар үҙ аллы декорация, костюмдар эшләйҙәр.

 Шулай уҡ дәрестәремдә тасуири уҡыуға иғтибарым ҙур. Минеңсә, балаға үҙ телмәрен тыңлап, башҡалар менән сағыштырыға, хаталарын төҙәтеп дөрөҫ әйтергә, һөйләп өйрәнергә кәрәк. Быны телевидение, радио тапшырыуҙар менән бәйләп, ҡыҙыҡлы уйын формаһында үткәрергә мөмкин.

 Шиғырҙырҙың ятлағандарын магнитофонға яҙҙырып тыңлатыу һәм үҙ-үҙеңә анализ яһау. Улар хәрефтең, телмәрҙә өндәрҙең дөрөҫ әйтелешен тойорға ярҙам итә. Дәрестәрҙә сәсәнлек бәйгеләре үткәрелә. Һәм иң уңышлы тип табылғандары районда үткәрелгән конкурстарҙа ҡатнаша.

**Слайд**

 Мәҫәлән, Сафуан Әлибаевтың тыуыуына 75 йылға арналған шиғыр конкурсында 2-се класс уҡыусыһы Солтанова Алһыу өсөнсө урынды алды.

 Ә инде презентация, проекттарҙан башҡа заман дәрестәрен күҙ алдына китерерлек түгел.

 Дәрестәрҙә уҡыусыларҙың ижади һәләттәрен үҫтереүҙә яңы проекттар, презентациялар ҡулланыла.

**Слайд**

Уҡыусыларҙың универсаль уҡыу эшмәкәрлегенең формалашыу кимәлен түбәндәге критерийҙар нигеҙендә билдәләйҙәр:

1. кластың үҫеш кимәлен дөйөм характеристикалау өсөн универсаль уҡыу эшмәкәрлегенең конкрет төрөнең күрһәткесе,
2. универсаль уҡыу эшмәкәрлеге төрҙәрен системалы рәүештә иҫәпкә алыу,
3. универсаль уҡыу эшмәкәрлеге төрҙәренең йәш үҙенсәлектәрен иҫәпкә алыу,
4. универсаль уҡыу эшмәкәрлеге үҙенсәлектәрен, типик мәсьәләне сискәндә, уларға күләм һәм сифат яғынан билдә биргәндә, объектив баһа биреү мөмкинселектәре.

Укыусыларҙың универсаль уҡыу эшмәкәрлегенең формалашыуы уҡытыу этабының аҙагында билдәләнергә тейеш, шуға күрә яңы баһалау ысулдарын, алымдарын булдырыу кәрәк. Был баһалау ысулдары түбәндәге критерийларга тап килергә тейеш:

* йәш-психологик үҙенсәлектәре норматив талаптарга тап килеүе,
* универсаль эшмәкәрлек үҙенсәлектәре алдан бирелгән талаптарга тап килеүе.

Башҡорт теле дәрестәрендә уҡыусыларҙа туған телебеҙҙе өйрәнеүгә ыңғай мотивация тыуҙырыу, ата-бабаларыбыҙҙың изге мираҫын үҙләштереүгә тотороҡло ихтыяж формалаштырыу өсөн универсаль уҡыу эшмәкәрлеген үҫтерергә, үҙ аллы белем алыуға ынтылыш һәм теләк уятырға кәрәк. Сөнки милли телдәрҙе өйрәнеү ата-әсәләр һәм уҡыусылар ҡарамағына һәм теләгенә ҡалдырылған ҡатмарлы шарттарҙа тик уҡыу-уҡытыу сифатын юғары кимәлгә еткереү аша ғына телебеҙҙең, тимәк, халҡыбыҙҙың да, киләсәген ыңғай хәл итергә мөмкин.